stanford-oval/wikipedia huggingface dataset:
סן גבריאל (נהר)

| --- | --- |

סכר מוריס שעל הנהר
 מידע כללי
 אורך:  121 ק"מ
 אגן ניקוז:  1,847 קמ"ר 
 מוצא:  מערב הרי סן גבריאל
 יובלים:  Walnut Creek, East Fork San Gabriel River, San Jose Creek, Coyote Creek, West Fork San Gabriel River 
 שפך:  האוקיינוס השקט 
 מדינות באגן הניקוז:  קליפורניה שבארצות הברית
 מסלולו של הנהר מסומן באדום מימין. הסימון האדום משמאל הוא של נהר לוס אנג'לס
 
נהר סן גבריאל (באנגלית: San Gabriel River) הוא נהר הזורם לאורך 121 ק"מ בדרום מחוז לוס אנג'לס, במדינת קליפורניה שבארצות הברית. הנהר זורם מצפון לדרום, מהרי סן גבריאל, דרך עמק סן גבריאל ונשפך בסופו לאוקיינוס השקט. לקראת סופו מהווה הנהר גבול בין מחוז לוס אנג'לס ומחוז אורנג', כאשר העיר לונג ביץ', במחוז לוס אנג'לס שוכנת בגדה הצפונית והעיר סיל ביץ' במחוז אורנג' בגדה הדרומית.
הנהר קרוי על שמו של "מיסיון המלאך גבריאל", שהוקם בשנת 1771 והיה נקודת התיישבות הראשונה בקליפורניה. ממנו התפתח מה שכיום הוא המטרופולין לוס אנג'לס.
לפני בואם של המתיישבים הספרדים היה הנהר שופע במים. כאשר הגיעו המתיישבים הספרדים, הם חפרו תעלות מהנהרות הגדולים על מנת להפרות את הקרקע. דבר זה גרם לדלול המים בנהרות הגדולים. מאוחר יותר נבנו גם סכרים שדיללו ואפילו עצרו את זרימת המים בחלקים מסוימים.
כמו נהר לוס אנג'לס, גם נהר סן גבריאל מסמל כיום דוגמה לכישלון סביבתי. במשך שנים נשפך אליו ביוב מלוס אנג'לס ופרבריה, וכיום יש מגמה לנקות את שני הנהרות הללו.
סלומון לוי

| --- | --- |

מאיור-גנרל סלומון לוי
 לידה:  17 בפברואר 1896 (יוליאני) טראווניק, האימפריה האוסטרו-הונגרית 
 פטירה:  20 במאי 1986 (בגיל 90) סרייבו, הרפובליקה הפדרלית הסוציאליסטית של יוגוסלביה 
 כינוי:  מוֹנִי Мони
 השתייכות:  הצבא העממי היוגוסלבי 
 תקופת הפעילות:  1941–1956 (כ־15 שנים)
 דרגה:  מאיור-גנרל
 תפקידים בשירות
 מפקד מערך הרפואה של גיס הפרטיזנים ה-3 בשורות הפרטיזנים היוגוסלבים   הצבא העממי היוגוסלבי – מפקד האקדמיה לרפואה.
 פעולות ומבצעים
 מלחמת העולם השנייה 
 עיטורים
 מסדר האחווה והאיחוד  עיטור ההצטיינות של העם היוגוסלבי 
 
ד"ר סָלוֹמוֹן (מוֹנִי) לוי (בסרבית קירילית: Саломон Леви; ‏17 בפברואר 1896, טראווניק, האימפריה האוסטרו-הונגרית – 20 במאי 1986, סרייבו, יוגוסלביה) היה פרטיזן יוגוסלבי ממוצא יהודי, חבר במפלגה הקומוניסטית של יוגוסלביה ומאיור-גנרל בצבא העממי היוגוסלבי.
קורות חיים

מוני לוי נולד בטראווניק. הוא למד רפואה באוניברסיטת וינה ושם התערה בחוגי תנועות העובדים הסוציאליסטיות. ב-1928 לאחר תום לימודיו, שב ליוגוסלביה והצטרף למפלגה הקומוניסטית היוגוסלבית. ב-1929 נעצר, נשפט ונדון ל-10 שנות מאסר בשל "פעילות מהפכנית".
ב-1941, לאחר כיבוש יוגוסלביה על ידי גרמניה הנאצית, הצטרף מוני לוי ליחידות הפרטיזנים. הוא כיהן כקומיסר פוליטי של גדוד פרטיזנים ובהמשך התקדם עד לתפקיד ראש מערך הרפואה של גיס הפרטיזנים ה-3. לאחר תום מלחמת העולם השנייה מילא מוני לוי שורת תפקידים במערך הרפואה של צבא יוגוסלביה ובכלל זה מפקד האקדמיה הצבאית לרפואה. ב-1956 השתחרר מהצבא בדרגת מאיור-גנרל. הוא מילא תפקידי מינהל במערכת הבריאות היוגוסלבית עד לפרישתו לגמלאות ב-1958. לוי כתב שורת מאמרים וספר על התפתחות שירות הרפואה היוגוסלבי מתקופת הפרטיזנים ועד ימי יוגוסלביה.
מוני לוי הלך לעולמו ב-1986 בסרייבו והוא בן 90 שנים.
הערות שוליים

↑  מקימי השרות הרפואי הפרטיזאני ביוגוסלביה, באתר "ההתנגדות היהודית בשואה", אוחזר ב-29 ביולי 2014.
| גנרלים יהודים בצבא יוגוסלביה יוגוסלביה |
| --- | --- | --- |
|  | מישה דאנון • אנדריה דיאק • ארווין זלצברגר • וויו טודורוביץ' • מירקו לוי • סלומון לוי • מירקו נחמיאס • איזידור פאפו • רוזה פאפו • משה פיאדה  • הרברט קראוס • סולומון רומנו • בנו רוסו • סטייפן שטיינר |  |
| --- | --- |
בקרת זהויות :  LCCN: n82110868  VIAF: 33347135   WorldCat (עם VIAF): 33347135
סילביה גסטי

| --- | --- |

 לידה:  28 בפברואר 1934 בודפשט, ממלכת הונגריה 
 פטירה:  13 בדצמבר 2018 (בגיל 84) שטוטגרט, הרפובליקה הפדרלית של גרמניה 
 שם לידה:  Witkowsky Ilona Mária Szilvia 
 מוקד פעילות:  הונגריה 
 מקום לימודים:  האקדמיה למוזיקה פרנץ ליסט בבודפשט 
 סוג קול:  סופרן 
 בן או בת זוג:  פטר גסטי 
 www.sylviageszty.de
 פרופיל ב-IMDb
 
סילביה גסטי (בהונגרית: Geszty Szilvia, באנגלית: Sylvia Geszty;‏ 28 בפברואר 1934 – 13 בדצמבר 2018) הייתה זמרת אופרה (סופרן) הונגרייה-גרמנייה, אשר הופיעה ברחבי העולם ובייחוד באירופה, בתחילה במסגרת האופרה הממלכתית של ברלין, ולאחר מכן באופרה הממלכתית של שטוטגרט. גשטי ידועה בעיקר בתפקידה כמלכת הלילה באופרה "חליל הקסם" ותפקידה כזרבינטה באופרה "אריאדנה בנקסוס".
קריירה

גסטי נולדה בבודפשט כסילביה מריה אילונה ויטקובסקי. כבר מילדות היא נהגה לשיר, לרקוד ולנגן בפסנתר. לאחר שסיימה את לימודיה התיכוניים, למדה גשטי באקדמיה למוזיקה ע"ש פרנץ ליסט בבודפשט. הופעת הבכורה האופראית שלה הייתה ב-1959 בבודפשט. ב-1961 גשטי הצטרפה לאופרה הממלכתית של ברלין, עם הופעת בכורה בה גילמה את אמור באופרה "אורפאוס ואורידיקה" מאת כריסטוף ויליבלד גלוק. בין התפקידים אותם גילמה באופרה בברלין היו סוזנה באופרה "נישואי פיגרו", ג'ילדה באופרה "ריגולטו" ומלכת שמאחה באופרה "תרנגול הזהב". בין תפקידיה המוכרים ביותר – מלכת הלילה באופרה "חליל הקסם" וזרבינטה באופרה "אריאדנה בנקסוס". משנת 1963 גשטי הייתה אורחת קבועה באופרה הקומית בברלין, שם גילמה ארבע דמויות נשיות מרכזיות באופרה "סיפורי הופמן". במהלך שהותה בברלין המשיכה גשטי גם ללמוד פיתוח קול.
בשנת 1970 גשטי עברה למערב גרמניה והצטרפה לאופרה הממלכתית של שטוטגרט. הופעת הבכורה שלה שם הייתה בתור רוזינה באופרה "הספר מסביליה". בין התפקידים אותם גילמה באופרה בשטוטגרט היו מימי באופרה "לה בוהם" וקונסטנצה באופרה "החטיפה מן ההרמון". גשטי הופיעה בבתי אופרה ופסטיבלים ברחבי העולם, ביניהם – בהמבורג, מינכן, פריז, לונדון, וינה, בואנוס איירס ולוס אנג'לס. לצד האופרה, גשטי הייתה גם זמרת ליד, אורטוריה ואופרטה.
בין השנים 1975–1997 גשטי עבדה כמרצה באוניברסיטה הלאומית למוזיקה ולאומנויות הבמה בשטוטגרט. תלמידותיה המוכרות הן זמרות האופרה מלאני דיינר, מרליס פטרסן ואנג'ליקה לוז. בסוף המאה ה-20 גשטי יזמה תחרות שירה בינלאומית וביימה אופרות. גשטי הופיעה פעמים רבות בטלוויזיה וברדיו, ורבות מהאופרות שהיא הופיעה בהן צולמו.
ביום הולדתה ה-70, בשנת 2004, פרסמה גסטי את האוטוביוגרפיה שלה – "מלכת הקולורטורה: זכרונות".
פרסים ואותות הוקרה

במהלך לימודיה באקדמיה, גסטי זכתה במספר תחרויות שירה, ביניהן התחרות הבינלאומית לפסנתרנים וזמרים ע"ש רוברט שומאן בברלין, בה זכתה בשנת 1960 במקום השלישי. בשנת 1958 זכתה גסטי בתחרות השירה ע"ש פרנץ ליסט והגיעה למקום השלישי בתחרות שירה בטולוז. בשנת 1966 היא זכתה בפרס האמנות של גרמניה המזרחית, ובשנת 1968 הוענק לה על ידי הסנאט של ברלין התואר Berliner Kammersängerin (אנ'), תואר כבוד המוענק לזמרי אופרה ומוזיקה קלאסית. בשנת 2005 זכתה באות הכבוד "Officer's Cross (אנ')" של הרפובליקה ההונגרית, כאות הוקרה על הקריירה המפוארת שלה.
משפחה וחיים אישיים

אביה של גסטי, שהיה ממוצא פולני, היה רופא, אף על פי שרצונו המקורי היה להיות שחקן. את העניין והכישרון באמנויות גשטי ירשה, לטענתה, מאמה, שרצתה להיות זמרת, אולם אביה של גסטי, מנע זאת ממנה. אחותה של גסטי, אריקה ויטקובסקי, היא מורה לפסנתר, ציירת ומשוררת. מעט לפני תחילת לימודיה באקדמיה נולד לה ולבן זוגה פיטר גסטי בן, שנקרא גם הוא פיטר גסטי, ולאחר מכן הם נישאו. גסטי נפטרה בדצמבר 2018 בשטוטגרט, בגיל 84.
תפקידים מרכזיים באופרה

מלכת הלילה (חליל הקסם, מוצרט)
זרבינטה (אריאדנה בנקסוס, ריכרד שטראוס)
אלצ'ינה (אלצ'ינה, הנדל)
אמור (אורפאוס ואורידיקה, גלוק)
קונסטנצה (החטיפה מן ההרמון, מוצרט)
דונה אנה (דון ג'ובאני, מוצרט)
פיורדיליג'י (כך עושות כולן, מוצרט)
רוזינה (הספר מסביליה, רוסיני)
נורינה (דון פסקואלה, דוניצטי)
לוצ'יה (לוצ'יה די למרמור, דוניצטי)
ג'ילדה (ריגולטו, ורדי)
ויולטה (לה טרוויאטה, ורדי)
מימי (לה בוהם, פוצ'יני)
אולימפיה, אנטוניה, ג'ולייטה, סטלה (סיפורי הופמן, אופנבך)
הערות שוליים

↑  Traueranzeigen von Sylvia Geszty | stuttgart-gedenkt.de, www.stuttgart-gedenkt.de (בגרמנית)
↑  Sylvia Geszty - Mozart: MAGIC FLUTE, Queen of the Night arias, Salzburg 1970, High Fs
↑  Mozart - Die Zauberflöte - SYLVIA GESZTY - O, zittre nicht !
1 2  "A koloratúra királynője" - Geszty Szilvia operaénekesnő 80 éves, Színház.hu
↑  The Marriage of Figaro, K. 492, Act III: Contessa's Aria - "Dove sono"
↑  Karl-Josef Kutsch, Leo Riemens, Großes Sängerlexikon, Walter de Gruyter, 22 בפברואר 2012, ISBN 978-3-598-44088-5. (בגרמנית)
↑  Staatsoper Stuttgart, Trauer um Sylvia Geszty, www.staatsoper-stuttgart.de (בגרמנית)
↑  HMDK Stuttgart - News - aktuell und informativ, www.hmdk-stuttgart.de
↑  Preisträger, Willkommen in der Robert-Schumann-Stadt Zwickau! (בגרמנית)
↑  "Házy Erzsi is mondta: örüljek neki, hogy nem maradtam itthon." (Geszty Sylvia) • Café Momus, www.momus.hu
| --- | --- |
בקרת זהויות :  NLI: 987007461580105171  PLWABN: 9810596311205606  BIBSYS: 8007725  BnF: cb13949551d (data)  CANTIC: a12332422  CiNii: DA08038798  GND: 129029343  ISNI: 0000 0001 1472 6062  LCCN: n83071505  LNB: 000109380  MusicBrainz: a6204b54-b8f6-4510-bf5c-e75c3f8c63c4  NKC: xx0170655  NLK: KAC2020P0272  NSK: 000262639  NTA: 104111240  SUDOC: 084291680  VIAF: 51880853   WorldCat (עם VIAF): 51880853
סימונה פיאניג'אני

| --- | --- |

פיאנג'אני ב-2011
 לידה:  31 במאי 1969 (בן 55) סיינה שבאיטליה
 קבוצות כמאמן
 1995–2006  2006–2012 2009–2015 2012–2013 2016–2017 2017–2019 2020–2023 2023–:  מונטפסקי סיינה (עוזר) מונטפסקי סיינה (נוער) מונטפסקי סיינה איטליה פנרבחצ'ה/אולקר הפועל ירושלים אולימפיה מילאנו בייג'ינג דאקס צדביטה אולימפיה
 הישגים כמאמן
 מאמן השנה בליגה האיטלקית (2007)   אליפות איטליה (2007–2011, 2018)   הגביע האיטלקי (2009–2011)   גביע הליגה הישראלית (2016)   מאמן העונה בליגת העל בכדורסל (2017)   אליפות ישראל (2017)   הגביע הטורקי (2013)
סימונֵה פּיאניג'אני (באיטלקית: Simone Pianigiani; נולד ב-31 במאי 1969 בסיינה, איטליה) הוא מאמן כדורסל איטלקי המאמן את צדביטה אולימפיה.
קריירת אימון

פיאנג'אני התחיל את קריירת האימון המקצוענית שלו בשנת 1995 כעוזר מאמן בקבוצת מונטפסקי סיינה מעיר הולדתו, ששיחקה אז בליגת העל האיטלקית בכדורסל ומאז עונת 2000/01 בסופרוליג ואז ביורוליג. הוא שימש בתפקיד זה כ-9 שנים, כשהוא מאמן במקביל את קבוצת מחלקת הנוער של המועדון. במהלך תפקידו זה בסיינה הקבוצה זכתה בגביע ספורטה, באליפות אחת ובסופרקאפ אחד, והעפילה פעמיים לפיינל פור היורוליג.
לקראת עונת 2006/07 מונה פיאניג'אני לתפקיד המאמן הראשי בקבוצה במקומו של קרלו רקאלקטי, וניתנה לו יד חופשית לשינויים נרחבים בסגל.
פיאניג'אני שימש בתפקיד זה עד עונת 2011/12, כשהוא זוכה עם הקבוצה בשש אליפויות רצופות בין 2007 ל-2012 - במשך כל שנותיו עם הקבוצה. בעונת 2008/09 רשמה הקבוצה עונה היסטורית תחתיו, שהסתיימה בטרבל (שכלל סופרקאפ, אליפות וגביע - אחד מתוך הארבעה שזכה בהם עם סיינה), הפסד בודד בזירה המקומית ובמאזן נקי מהפסדים בפלייאוף הליגה, מתוך 44 משחקים בסך הכל.
לאחר עונה זו מונה פיאניג'אני למאמן נבחרת איטליה בכדורסל, במקביל לאימון קבוצתו, והמשיך לשמש בתפקיד זה עד קיץ 2015. במהלך עידן פיאניג'אני כמאמן ראשי העפילה סיינה פעמיים לפיינל פור היורוליג. באחת מהם, 2008, הפסידה בחצי הגמר למכבי תל אביב לאחר שהובילה כבר ב18 הפרש במהלך המשחק
בעונת 2012/2013 עבר לאמן את קבוצת פנרבחצ'ה/אולקר מליגת העל הטורקית, שם נשאר לפחות מעונה אחת, כשבפברואר 2013 התפטר עקב "סיבות אישיות". פיאניג'אני הספיק לזכות עם פנר בגביע הטורקי, ובזמן התפטרותו עמדה הקבוצה במקום הראשון בטבלת הליגה (אך במקום הלפני-אחרון בשלב הטופ 16 ביורוליג).
פיאניג'אני המשיך, כאמור, לאמן את נבחרת איטליה, עד לאחר יורובאסקט 2015, שבו ניצחה איטליה את נבחרת ישראל בשמינית הגמר, אך הפסידה לליטא בשלב רבע הגמר. הוא הוחלף בתפקיד זה על ידי אטורה מסינה.
ביוני 2016 מונה פיאניג'אני לתפקיד המאמן הראשי בקבוצת הפועל ירושלים מליגת העל הישראלית בכדורסל. הוא הגיע עם הקבוצה לגמר גביע המדינה בכדורסל, בו הפסידה למכבי תל אביב, ולחצי גמר היורוקאפ, בו הפסידה 1:2 בסדרה לולנסיה. בליגה זכה פיאניג'אני עם הקבוצה באליפות השנייה בתולדותיה. בתום העונה ויתר על עונה נוספת בקבוצה ושחרר עצמו ממנה על ידי תשלום סעיף השחרור בחוזהו.
ביוני 2017 חתם פיאניג'אני בקבוצת אולימפיה מילאנו המשחקת בליגת העל האיטלקית וביורוליג. בעונתו הראשונה בקבוצה זכה איתה באליפות איטליה. ב-11 ביוני 2019, הוחלף על ידי אטורה מסינה.
הישגים > מאמן ראשי

מונטפסקי סיינה:
אליפות איטליה בכדורסל:
הסופרקאפ האיטלקי בכדורסל:
הגביע האיטלקי בכדורסל:
השתתפות בפיינל פור היורוליג:
פנרבחצ'ה/אולקר:
הגביע הטורקי בכדורסל:
הפועל ירושלים:
אליפות ישראל בכדורסל:
גביע הליגה בכדורסל:
מאמן העונה:
אולימפיה מילאנו:
אליפות איטליה בכדורסל:
הסופרקאפ האיטלקי בכדורסל:
הישגים > עוזר מאמן

מונטפסקי סיינה:
גביע ספורטה:
אליפות איטליה בכדורסל:
הסופרקאפ האיטלקי בכדורסל:
השתתפות בפיינל פור היורוליג:
הערות שוליים

↑  כתבה על מונטפסקי סיינה באתר היורוקאפ, 26 בפברואר 2007
1 2  אבי סגל, מי אתה, סימונה פיאניג'אני?, אתר ישראל היום, 20 ביוני 2016
↑  רועי כהן, פיאניג'אני סיכם במילאנו, אוהדיה כועסים, באתר ישראל היום, 7 ביוני 2017
| --- | --- |
בקרת זהויות :  VIAF: 2366154260424224480004   WorldCat (עם VIAF): 2366154260424224480004
סבסטיאן סנסוני

סֵבָּסְטיְאֶן סֶנְסוֹנִי (בצרפתית: Sébastien Sansoni; נולד ב-30 בינואר 1978) הוא כדורגלן עבר צרפתי ששיחק בעמדת הבלם והקשר האחורי.
את הופעת הבכורה שלו בכדורגל המקצועני ערך סנסוני בקבוצת נשאטל גזמאקס השווייצרית בעונת 1999/2000. הוא זכה בגביע העולם בכדורגל חופים של פיפ"א עם נבחרת צרפת בשנת 2005, כששיחק לצד אריק קאנטונה.
בשנת 2006 הצטרף לקבוצת ויטסה ארנהם מליגת העל ההולנדית, במדיה שיחק שלוש שנים, וב-20 באוגוסט 2009 חתם בקבוצת חימקי מליגת העל הרוסית, אך בתום העונה ירד עמה לליגת המשנה.
ב-4 בינואר 2010 הגיע סנסוני לישראל וחתם בקבוצת מכבי פתח תקווה, במדיה שיחק שנתיים וחצי, ובשנת 2012 עבר לשחק בליגות הנמוכות בצרפת.
הערות שוליים

↑  איציק יצחקי‏, סבסטיאן סנסוני חתם במכבי פתח תקווה, באתר וואלה, 4 בינואר 2010
ערך זה הוא קצרמרבנושא כדורגלנים. אתם מוזמנים לתרום לוויקיפדיה ו.
סמואה האמריקנית במשחקים האולימפיים

סמואה האמריקנית משתתפת במשחקים האולימפיים מאז אולימפיאדת סיאול (1988). אף שסמואה האמריקנית היא שטח חסות של ארצות הברית, יש לה ועד אולימפי עצמאי המנהל בנפרד את ענייניו, ללא תלות בוועד האולימפי האמריקני. זאת בדומה לשטחי חסות אמריקאיים אחרים - איי הבתולה, גואם ופוארטו ריקו. הישגי הספורטאים מסמואה האמריקנית היו בדרך כלל סמליים בעיקרם. להישג השיא הגיע המתאגרף מסלינו מסואה, שהעפיל לשלב רבע הגמר באולימפיאדת ברצלונה (1992). מיידת הפטיש ליסה מיסיפקה סיימה במקום ה-14 באולימפיאדת סידני (2000).
סמואה האמריקנית השתתפה גם באולימפיאדת חורף אחת, אולימפיאדת לילהאמר (1994), בה ייצגו אותה צמד גולשי מזחלות, שהגיע למקום ה-42 מתוך 43.
ראו גם

סמואה האמריקנית במשחקים האולימפיים לנוער
נפאל במשחקים הפאראלימפיים

נפאל השתתפה לראשונה במשחקים הפאראלימפיים באתונה (2004), כששלחה למשחקים אתלטית אחת, ומאז משתתפת במשחקים דרך קבע. במשחקי החורף לא נטלה נפאל חלק מעולם.
היסטוריה

המשלחת הראשונה אותה שלחה נפאל למשחקים באתונה בשנת 2004 כללה רק את ספורטאית אחת, אתלטית שהתחרתה בהדיפת כדור ברזל. אל המשחקים הפאראלימפיים בייג'ינג (2008) שלחה נפאל ספורטאי בודד גם כן, שלקח חלק במרוץ ל-100 מטר. הספורטאים אותם שלחה נפאל למשחקים הפאראלימפיים מעולם לא זכו במדליה פאראלימפית, ולא הגיעו להישגים ספורטיביים משמעותיים.
ראו גם

נפאל במשחקים האולימפיים
נפאל במשחקים האולימפיים לנוער
הערות שוליים

↑  רשימת המשתתפים במשחקים באתונה
סינופלותריום

| סינופלותריום |
| --- | --- |

תקופה
אאוקן 50 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מזוניכידים
משפחה:: מזוניכידיים
סוג:: סינופלותריום
מין:: Synoplotherium vorax
שם מדעי
 Synoplotherium

שלד של סינופלותריום
סינופלותריום (שם מדעי: Synoplotherium; מיוונית: "בהמה שנלחמת יחד") הוא סוג של יונק בן לסדרת המזוניכידים הנכחדת, אשר חי במשך האאוקן באמריקה הצפונית לפני 50 מיליון שנה. המאובנים שלו התגלו בויומינג ונקראו בשנת 1872 בידי החוקר אדוארד דרינקר קופ, כשהחוקר עותניאל צ'ארלס מארש קרא לסוג בשם Dromocyon (מילולית: "כלב אצן"). ממצאים אלה מצויים כיום באוניברסיטת ייל שבקונטיקט והם כוללים פרט בעל שבר במרכז הלסת שכנראה התאושש מהפציעה עם עדויות לריפוי חלקי שלהם.
הסינופלותריום היה טורף דומה לזאב ובעל ראש גדול יחסית לגופו ולסתות חזקות שהכילו ניבים גדולות אך גם טוחנות גדולות יחסית. הוא הגיע לאורך מטר וחצי ולמשקל ממוצע של 50 ק"ג. הרגליים שלו היו ארוכות וחזקות עם ארבע אצבעות בולטות שדמו מעט לפרסות. הוא היה בעל זנב גמיש ובעל עמוד השדרה שהתאים לריצה מהירה, הרבה יותר מקרוביו.
הוא התקיים בטבע לצד קרובו המסוניקס ואולי היה בתחרות עמו.
סינותריום

| סינותריום |
| --- | --- |
 איור של הסינותריום Sinotherium lagrelli לצד פנדה זנובה
תקופה
מיוקן-פליוקן 9.5–3.6 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מפריטי פרסה
משפחה:: קרנפיים
סוג:: סינותריום
מינים
 Sinotherium lagrelli
שם מדעי
 Sinotherium

סינותריום (שם מדעי: Sinotherium; מילולית: "בהמה סינית") הוא סוג של קרנף גדול נכחד שחי במשך תקופת המיוקן והפליוקן בסין הקדומה ובמזרח מונגוליה וקזחסטן, לפני 9.5 עד 3.6 מיליון שנה מזמננו. קרנף זה היה בעל קרן אחת על מצחו שהזכירה מעט את קרן החדקרן המיתולוגי. הממצאים שלו התגלו לראשונה במערב סין, מהם קיבל את שמו, והוא הוגדר ב-1924. בתוך סוג זה נכלל מין אחד - Sinotherium lagrelli.
הסינותריום התפתח מקרנף שחי בסוף המיוקן באיראן - האיראנותריום (Iranotherium), אשר היגר מזרחה עד לסין. הוא היה בנוי בכבדות והגיע לאורך של ארבעה מטרים ולמשקל של כארבעה טון. מעריכים שמקרנף זה התפתח הקרנף הגדול ביותר מעולם - האלסמותריום שהגיע לממדים של פיל אסייתי, באורך של קרוב ל-5 מטרים ולמשקל של 3.6–4.5 טונות במינים הגדולים.
נפאל במשחקים האולימפיים לנוער

| --- | --- |
נפאל
 
 הוועד האולימפי הלאומי
 קוד ייצוג:  NEP
 השתתפות במשחקי הקיץ (באפור: לא השתתפה)
 2010 • 2014 • 2018
 השתתפות במשחקי החורף (באפור: לא השתתפה)
 2012 • 2016 • 2020 • 2024
נפאל משתתפת בכל משחקים האולימפיים לנוער מאז היווסדם באולימפיאדת הנוער סינגפור (2010). נפאל משתתפת גם במשחקי החורף האולימפיים לנוער. נפאל לא השתתפה באולימפיאדת הנוער לוזאן (2020). עד כה, אף ספורטאי נוער נפאלי לא זכה במדליה אולימפית לנוער. ההשתפות של ספורטאי הנוער הנפאלים היא בעיקר סמלית.
השתתפות במשחקים > משחקי הקיץ

המשלחת הראשונה של נפאל למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בשני ענפי ספורט. המשלחת התחרתה בענפים אתלטיקה וטאקוונדו וסיימה במקומות האחרונים. המשלחת לאולימפיאדת הנוער נאנג'ינג מנתה שני ספורטאים שהתחרו בשני ענפים ספורט. ספורטאי המשלחת התחרו בענפים אתלטיקה ובדמינטון והשתתפותם הייתה סמלית.
השתתפות במשחקים > משחקי החורף

נפאל השתתפה במשחקי החורף האולימפיים לנוער החל מאולימפיאדת הנוער אינסברוק ושלחה משלחת המונה ספורטאי יחיד שהתחרה בענף הסקי אלפיני שלא הגיע להישגים משמעותיים. המשלחת לאולימפיאדת הנוער לילהאמר כללה ספורטאי יחיד ששתחרה בענף הסקי אלפיני אך לא הצליח לסיים את מסלול הסלאלום והסלאלום הענק.
ראו גם

נפאל במשחקים האולימפיים
נפאל במשחקים הפאראלימפיים
| מדינות העולם במשחקים האולימפיים לנוער |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין   • הרשות הפלסטינית • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה • איי הבתולה של ארצות הברית • איי הבתולה הבריטיים • איי קיימן • אל סלוודור • אנטיגואה וברבודה • אקוודור • ארגנטינה • ארובה • ארצות הברית • בוליביה • בליז • ברבדוס • ברזיל  • ברמודה • ג'מייקה • גואטמלה • גיאנה • גרנדה  • דומיניקה • האיטי • האנטילים ההולנדיים • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל • איי קוק  • איי שלמה • גואם • ונואטו • טובאלו • טונגה • מיקרונזיה • נאורו • ניו זילנד • סמואה • סמואה האמריקנית • פיג'י • פלאו • פפואה גינאה החדשה • קיריבטי |  |
סטיוארט דאלאס

סטיוארט דאלאס (באנגלית: Stuart Dallas; נולד ב-19 באפריל 1991) הוא כדורגלן עבר צפון אירי ששיחק בעמדות המגן והקשר. דאלאס היה שחקן מפתח בלידס יונייטד בתקופתו של מרסלו ביילסה שזכתה באליפות הפוטבול ליג צ'מפיונשיפ והעפילה לפרמייר ליג לאחר 16 שנות היעדרות. בשנים 2015–2022 היה חלק מסגל נבחרת צפון אירלנד, רשם למעלה מ-50 משחקים במדיה והשתתף ביורו 2016. דאלאס, שהחל את הקריירה שלו בעמדת הקיצוני, הפך בהמשך למגן ולשחקן מרכז שדה.
קריירה

דאלאס החל את הקריירה המקצוענית שלו בקבוצת קרוסיידרס הצפון אירית, עת חתם על חוזהו המקצועני הראשון בקיץ 2010, לאחר שבתור נער שיחק בקבוצת הכדורגל של בית הספר התיכון בו למד ובמועדונים חובבנים. הופעתה הראשונה בבוגרים הייתה ב-7 באוגוסט 2010, והוא כבש את שער הבכורה שלו במהרה, ב-של אותו חודש. בעונת הבכורה שלו זכה לשבחים רבים על יכולתו, כולל זכייה בפרסי השחקן הצעיר המצטיין ובשחקן המצטיין מטעם העיתונאים בליגת העל הצפון אירית. דאלאס הוביל את המועדון קרוסיידרס לסיום במקום השני ולהשתתפות במוקדמות הליגה האירופית. גם בעונה העוקבת, 2011/12 המשיך דאלאס ביכולתו הטובה – הוא פתח בצמד המשחקים מול פולהאם במוקדמות הליגה האירופית, שיחק בגמר הגביע הצפון אירי ואף כבש בבעיטת עונשין בניצחון קבוצתו בגביע סנטנה, טורניר כדורגל משותף למועדונים מצפון אירלנד ומאירלנד.
באפריל 2012 נרכש דאלאס על ידי המועדון האנגלי ברנטפורד מהליג 1 (הליגה השלישית האנגלית). בעונתו הראשונה במועדון מיעט דאלאס לשחק, ובסופה הושאל למועדון נורת'האמפטון טאון מליג 2 (הליגה ה-4). יכולתו הטובה והעובדה ששיחק שם באופן רציף הובילו לחזרתו לברנטפורד בראשית 2014, ובסופו של דבר שיחק דאלאס 21 משחקים בעונת 2013/2014, כבש שני שערים וסייע למועדון להבטיח עלייה אוטומטית לליגה האנגלית השנייה. בעונתו הראשונה בליגה השנייה עם ברנטפורד הרשים דאלאס, פתח ב-38 משחקים וכבש שישה שערים כשהעולה החדשה מסיימת בצמרת הליגה - במקום החמישי המוביל לפלייאוף העלייה לפרמייר ליג. דאלאס וברטנפורד הפסידו בסיבוב הראשון בפלייאוף למידלסברו.
יכולתו הטובה במדי ברנטפורד הובילו לרכישתו באוגוסט 2015 על ידי לידס יונייטד, בסכום המוערך בכ-1.3 מיליון פאונד. בלידס היה לשחקן מוערך ויציב, שיחק ב-45 משחקי ליגה (יותר מכל שחקן אחר) וזכה בפרס השחקן המצטיין של המועדון מטעם השחקנים. עם הגעתו של המאמן מרסלו בייאלסה למועדון החל דאלאס לשחק בתפקידים אחוריים יותר בקישור ובהגנה, והוכיח את יכולתו להתאים עצמו למערכים והצבות שונים על המגרש, בהתאם לפציעות ולשינויים הטקטיים הנדרשים כנגד כל יריבה. תכונה זאת זיכתה אותו באמון ובהערכה מצד המאמן והוא המשיך לפתוח במשחקים באופן קבוע. בעונת 2019/2020, בסיומה זכתה לידס באליפות הליגה השנייה ושבה לפרמייר ליג לאחר היעדרות של 16 שנה, שיחק דאלאס 45 משחקי ליגה, כבש ארבעה שערים וזכה שנית בפרס השחקן המצטיין מטעם השחקנים.
ב-2 בנובמבר 2020 הבקיע סטיוארט את שער הבכורה שלו בפרמייר ליג, בהפסד 1–4 ללסטר סיטי.
ב-10 באפריל 2021 הבקיע צמד במשחק בו ניצחה קבוצתו את מנצ'סטר סיטי בתוצאה 1–2, והפך לשחקן הראשון שכובש מולה באצטדיון סיטי אוף מנצ'סטר לאחר הדקה ה-90, מאז רובין ואן פרסי שעשה זאת ב-2012. ביולי 2021 חתם דאלאס על חוזה חדש בלידס לשלוש שנים נוספות.
דאלאס הבקיע את שערו היחיד לעונת 2021/2022 ב-2 בינואר 2022, בניצחון 1–3 על ברנלי. ב-30 באפריל, במהלך משחק מול מנצ'סטר סיטי, שבר דאלאס את עצם הירך לאחר התנגשות עם ג'ק גריליש, נזקק לניתוח וסיים את העונה.
אף על פי שחזר לאימוני הקבוצה בספטמבר 2023 החמיץ דאלאס את כל עונת 2023/2024 בצ'מפיונשיפ. ב-10 באפריל 2024 הודיע על פרישה מכדורגל בגיל 32 בשל פציעת ברך ממנה לא הצליח להשתקם.
קריירה > נבחרת

יכולתו הטובה של דאלאס הובילה לזימונו לנבחרת צפון אירלנד. החל משנת 2015 זומן דאלאס בקביעות למשחקי הנבחרת והשתתף עמה בקמפיין המוקדמות ליורו 2016 שבצרפת. ב-8 באוקטובר ניצחה צפון אירלנד 1–3 את יוון והבטיחה את השתתפותה ביורו 2016 - היה זה הטורניר הבינלאומי הראשון אליו העפילה הנבחרת מזה שלושה עשורים. דאלאס זומן להרכב הנבחרת ליורו, שיחק בכל המשחקים ואף בישל את שער הניצחון נגד נבחרת אוקראינה בשלב הבתים. בישול שער זה הבטיח את העפלתה של הנבחרת לשמינית הגמר של הטורניר, בו הפסידה 0–1 לנבחרת ויילס והודחה. שערו הרשמי הראשון בנבחרת הגיע במהלך משחקי מוקדמות מונדיאל 2018 נגד אזרבייג'ן, והוא אף כבש במשחק ידידות נגד ישראל בספטמבר 2018.
תארים

גביע הליגה האירי (1): 2012
גביע סנטנה (1): 2012
פוטבול ליג צ'מפיונשיפ (1): 2019/20